பயணிப்பது என்பது வாழ்வதற்கானது என்பார்கள்.
ஒருவேளை, முதலில் ஏர்போர்ட்டில் நாள் முழுக்க நின்று உங்கள் ஆற்றல் உறிஞ்சப்படாமல் இருந்தால்.
அதாவது, இரண்டு மணிநேரம் முன்னதாக வரும்படி கூறி...
நம்மை இரண்டு மணிநேரம்
தாமதமாக்கக்கூடிய இடம் வேறென்ன உள்ளது?
இருந்தாலும், போன ஆண்டின் என் பயணங்கள் எனக்கு நன்றாக இருந்தன.
அவை என் கண்ணோட்டத்தை விரிவுபடுத்தியுள்ளன.
ஏதோ ஓரளவுக்கு.
இப்போது, எந்தவொரு மரியாதைக்குரிய பயணியும் கட்டாயம் செய்ய வேண்டியதை
அனுபவிக்கப் போகிறேன்.
நான் ஐரோப்பாவைச் சுற்றப் போகிறேன்.
சரி. நாம் எங்கே இருக்கிறோம்?
நான் மிகவும் உச்சியிலிருந்து...
மிகவும் கீழே என கண்டம் முழுவதும் சுற்றப் போகிறேன்.
வெளியே தெரியாத அருமையான விஷயங்களைக் கண்டறியவும், பயணத்திற்கான...
இதைப் படம்பிடிக்கிறீர்களா?
...இந்த ஆர்வத்தைத் தணிக்கவும், வழக்கத்திற்கு மாறான இடங்களுக்குச் செல்கிறேன்.
என்னைப் பாருங்கள். கைகளால் பிடிக்கவில்லை.
அவை இதோ இருக்கின்றன. இது என்ன, போவா?
நான் என் சுவை உணர்விகளுக்குக் கற்பித்து...
வாவ், அது அருமையாக இருந்தது.
திராட்சைகள் தயார்.
...உள்ளூர்வாசி போல வாழ முயலப் போகிறேன்.
என் கிராமத்திற்கு வரவேற்கிறேன்.
இது நம்ப முடியாததாக உள்ளது.
உன் உயிரைக் காப்பாற்றியுள்ளேன். என்னை நினைவில் வைத்துக்கொள்.
என் கவலைகளை நான் அடக்கிக்கொண்டுள்ளேன்...
இதோ வருகின்றனர்.
மோசமான பயங்கரத்தின்போது உடல் என்ன செய்யப் போகிறதென நமக்குத் தெரியாது.
என் சிறுவயதிலிருந்து நான் இதுபோல எதையும் செய்ததில்லை என நினைக்கிறேன்.
...நான் இதுவரை கூறாத
மூன்று வார்த்தைகளைக் கூறப் போகிறேன்.
பயணிக்கத் தயாராக உள்ளேன்.
ஐரோப்பா
சரி, நவீன ஜெர்மனி பற்றி எனக்கு எப்போதுமே எதுவும் தெரிந்ததில்லை.
பீர் ஹால்கள், பெரிய சாஸேஜ்கள், அருமையான கார்கள். அவ்வளவுதான் தெரியும்.
நான் டொரான்டோவிலிருந்து புறப்பட்ட போது,
நான் புதிய விஷயங்களையும் இடங்களையும் முயற்சிப்பதாக எனக்கே உறுதியளித்துக்கொண்டேன்.
எனவே பெரிய நகரங்களையும் அக்டோபர்ஃபெஸ்ட்டையும் தவிர்த்துவிட்டேன்.
மாறாக, உண்மையான ஜெர்மானியர்கள் விடுமுறைக்குச் செல்லும் இடத்திற்கு வந்துள்ளேன்.
கண்டிப்பாக நான் எதிர்பார்த்தது இது இல்லை.
ஜெர்மனியின் வடக்கு முனையில் இருக்கும் சிறிய தீவான ஸில்ட்டுக்கு வரவேற்கிறேன்.
இந்த மணற்பாங்கான கடற்கரைப் பகுதி ஒவ்வோர் ஆண்டும் சுமார் ஒரு மில்லியன் மக்களை ஈர்க்கிறது.
ஜெர்மனியில் தீவுகளோ கடற்கரைகளோ இருப்பது கூட எனக்குத் தெரியாது,
ஆனால் எனக்குத் தெரியாத நிறைய விஷயங்கள் உள்ளன.
நிறைய ஷாம்பெய்ன் குடித்த பிறகு...
செயின்ட் ட்ரோப
...தெற்கு ஃபிரான்ஸிலிருந்து புறப்பட்டு, வடக்குக் கடலில் இருக்கும் சிறிய தீவுக்குச் செல்கிறேன்.
ஸில்ட் - வடக்குக் கடல்
இது எனக்குத் தேவையானதாக இருக்கலாம்.
பணக்காரர்களும் உடல்நலத்தில் அக்கறை உள்ளவர்களும் ஸில்ட்டை விரும்புவார்கள்.
ஐரோப்பாவிலேயே ஜெர்மனியில்தான் மிகப்பெரிய ஆரோக்கியம் சார்ந்த தொழில்துறை உள்ளது,
அதன் மதிப்பு ஆண்டுக்கு 200 பில்லியன் டாலரைவிட அதிகம்.
ஆரோக்கியத்துடன் உணர நீங்கள் பணம் செலவு செய்ய வேண்டுமா?
ஆரோக்கியத்தின் மீதான ஜெர்மானிய ஈர்ப்பை அனுபவிக்க நான் இங்கே வந்துள்ளேன்,
நான் ஏற்கனவே அனைவரிடமும் நன்றாக இருப்பதாகக் கூறிவிட்டாலும் கூட.
அந்த மதிப்புமிக்க கார்கோ ஜாக்கிரதை.
சுமார் 84 மில்லியன் மக்களை கொண்டுள்ள ஜெர்மனி,
மான்டானாவின் அளவுதான் இருக்கும், ஆனால் ஐரோப்பாவின் மிகப்பெரிய பொருளாதாரத்தைக் கொண்டுள்ளது.
எனக்கு அதிர்ச்சியாக உள்ளது. இதை நான் எதிர்பார்க்கவில்லை.
இது எனக்கு கிழக்குக் கடற்கரை அமெரிக்கா போலத் தெரிகிறது.
உண்மையில் ஸில்ட்டானது ஜெர்மனியின் ஹாம்ப்டன்ஸ் என அறியப்படுகிறது.
இந்தக் கூரை வேயப்பட்ட வீடுகள்,
இந்த நாட்டிலேயே மிகவும் விலையுயர்ந்த உடைமைகளாகும்.
சிறிய காட்டேஜ்கள் கூட ஐந்து மில்லியன் டாலர்கள் வரை போகும்.
இது ஒருவிதத்தில் நம்ப முடியாததாக உள்ளது.
நீங்கள் கனவுலகத்தின் வழியே பயணிப்பது போலுள்ளது.
இது கிரிம் சகோதரர்களுக்கு இங்கே வீடு இருக்கலாம் என்பது போலுள்ளது.
இந்தக் கட்டுமானத்திற்கும் இயற்கைக் காட்சிக்கும் இடையே
மக்கள் அனைவரும் ஆரோக்கியமான வாழ்க்கை முறையைப் பின்பற்றுகின்றனர்,
நான் இங்கே பழக்கப்படாத விஷயத்தில் ஈடுபட்டுள்ளது போல உள்ளது.
ஆரோக்கியம் என்பது எனக்கு தொடர்பில்லாதது.
பிறர் தங்களுக்குத் தேவை என்று உணர்ந்தால் அதைச் செய்வார்கள் என்பதாக நான் உணர்ந்தேன்.
இது உடல்நலம் மற்றும் உடல் எடையைக் குறைப்பதை அனுபவிப்பதாகும்.
சரி, நான் சந்தேகமாக உணர்கிறேன்.
ஆனால் எனக்கு 76 வயதும் ஆகிறது.
இனி நான் இளமையாக மாட்டேன் என்பதை உணர்கிறேன்.
நம்மால் இன்னும் சில விஷயங்களைச் செய்ய முடிந்தால் 76 வயது என்பது நலம்தான்.
அதாவது, அது நம் உடல்நலத்தைச் சார்ந்தது.
அதில் சந்தேகமேயில்லை.
அதுதான் லான்ஸர்ஹாஃபா? அந்தக் குன்று மீது இருப்பதா?
இது அந்தக் கூரை வேய்ந்த வீடுகள் போல உள்ளது,
ஆனால் 800 மடங்கு பெரிதாக.
லான்ஸர்ஹாஃப் என்பது உலகப் புகழ்பெற்ற, முழுமையான ஆரோக்கிய ரெசார்ட் ஆகும்.
நான் இதுபோல எதையும் இதுவரை பார்த்ததில்லை என்று கூற முடியும்.
இது விக்டோரியா பெக்கம், கேட் மாஸ், காரா டெலெவின் போன்ற பல கோடீஸ்வரர்களையும்
பிரபலங்களையும் ஈர்த்துள்ளது. இப்போது என்னையும்.
- மிக்க நன்றி, லார்ஸ். - சரி.
நான் பாராட்டுகிறேன்.
- யூஜீன். - ஹாய்.
நீங்கள் இங்கே வந்ததில் மகிழ்ச்சி. என் பெயர் டொரிட்.
நான்தான் லான்ஸர்ஹாஃபின் ஜெனரல் மேனேஜர்.
ஹாய், டொரிட். உங்களைச் சந்திப்பதில் மகிழ்ச்சி.
உங்கள் லான்ஸர்ஹாஃப் அனுபவத்திற்கு வரவேற்கிறேன். உங்கள் அறைக்குக் கூட்டிச் செல்கிறேன் வாருங்கள்.
நல்லது. நன்றி. மிகவும் ஆர்வமாக உள்ளேன்.
இது டீடாக்ஸ் செய்யவும் மன அழுத்தத்தைக் குறைக்கவும் சரியான இடம்.
உங்களிடம் நிறைய பணம் இருக்க வேண்டும்.
டிஜிட்டல் டீடாக்ஸ் பகுதி
இங்கே தங்குவதில் கட்டுப்பாடான உணவு முறைகளும் சீரமைக்கும் சிகிச்சைகளும் அடங்கும்.
இந்த சீரான வளைந்த உள்ளமைப்பு
என்னைப் போன்ற பதட்டமான விருந்தினர்களுக்கு அமைதியை அளிப்பதற்கானது.
இது வெறும் காட்சிக்கு மட்டும் அற்புதமான படிக்கட்டு இல்லை.
இதில் அற்புதமான ஒலியியலையும் கொண்டுள்ளது. நான் காட்டுகிறேன்.
இந்த ஒலி அற்புதமாக உள்ளதல்லவா?
- என்ன? - போகலாம்.
- கடவுளே. நீங்கள் ஆப்ரா பாடகரா? - ஆம், நான் பயிற்சி பெற்ற பாடகர்.
இங்கே வேலையில் என்ன செய்கிறீர்கள்?
முன்னே செல்லுங்கள்.
- நன்றி, டொரிட். - இதோ.
இது மிகவும் அழகாக உள்ளது. இது...
மேல் தளம் உள்ளது.
இங்கே 55 அறைகளும் சூட்களும் உள்ளன.
அவை அனைத்தும் மிகவும் நவீனமாகவும் குறைந்தபட்ச தேவைகளுடனும் இருக்கும்.
இந்த வரவேற்பு பேக்கேஜ் போல.
உங்களுக்காக ஒரு சிறிய வரவேற்பை தயார்செய்துள்ளோம்.
சரி.
இது பீட்ரூட் ஷாட். இதை முயற்சிக்க விரும்புகிறீர்களா?
நான் பீட்ரூட் ஷாட்டை முயற்சிக்க விரும்புகிறேனா?
சில ஹோட்டல்களில் அவர்கள் ஷாம்பெய்ன் பாட்டிலை வைத்திருக்கலாம்.
இது பீட்ரூட் ஜூஸ் ஷாட்.
- ஸ்பெஷலாக உள்ளது, இல்லையா? - இது ஸ்பெஷலானது என்பேன்.
விரைவில் உங்களுக்கு டாக்டர் யான் உடனான சந்திப்பு இருக்கும்.
- திட்ட அட்டவணை உங்கள் மேசையில் உள்ளது. - நன்றி.
- பயமாக உள்ளது, ஆனாலும் நன்றி. - உங்களை பிறகு சந்திக்கிறேன்.
நன்றி, டொரிட்.
ஹோட்டலுக்குள் நுழைந்ததும் நாம் செய்யும் முதல் வேலை டாக்டரைப் பார்ப்பது என்பது
கொஞ்சம் பயமாக உள்ளது.
நீங்கள் ஹோட்டலில் இருந்தால் நீங்கள் கடைசியாகப் பார்க்க விரும்புபவர் டாக்டர்தான்.
அவர் என்னை ஆய்வு செய்யக்கூடும்
வாய்மொழியாக. நான் நம்புகிறேன்.
ஹாய், யூஜீன்.
- டாக்டர் யான். உங்களைச் சந்தித்ததில் மகிழ்ச்சி. - எனக்கும்தான். நான் யான்.
நீங்கள் இங்கே தங்கியிருக்கும் வரை உங்கள் ஆரோக்கியத்திற்கு நான்தான் பொறுப்பு.
- நீங்கள் உயிர்பிழைத்திருப்பீர்கள் என நம்புகிறேன். - நானும் நம்புகிறேன்.
இங்குள்ள மருத்துவ இயக்குநராக...
- அமருங்கள், யூஜீன். - நன்றி.
...டாக்டர் யான் பல விருந்தினர்களை நேரடியாகச் சந்திப்பார்.
இது கிளினிக் இல்லை. ஸ்பா இல்லை. ஐந்து நட்சத்திர ஹோட்டல் இல்லை.
அவை அனைத்தும் ஒன்றாகச் சேர்ந்தது,
ஏனெனில் எங்கள் உணவு முறை அல்லது சிகிச்சையானது குறிப்பாக உங்களுக்காக வடிவமைக்கப்படும்.
அதனால்தான் உங்கள் ஆரோக்கியத்தைப் பற்றி நான் கொஞ்சம் தெரிந்துகொள்ள வேண்டும்.
மிகவும் பயமுறுத்துவதாகத் தெரிகிறது.
- ஆம், கண்டிப்பாக. - ஆம்.
தற்போது எப்படி உணர்கிறீர்கள்? அல்லது உங்கள் மன அழுத்த நிலை. நலமாக உள்ளீர்களா?
பொதுவாக எனக்கு அதிகமாக மன அழுத்தம் இருக்காது.
வழக்கமாக நீங்கள் விளையாட்டில் ஈடுபடுவீர்களா?
கோல்ஃப் வாரத்திற்கு ஓரிரு முறை, அது... அது உடற்பயிற்சிதான்.
நான் நடக்க மாட்டேன். வண்டியில் செல்வேன், ஆனால்
பந்திடம் நடந்து சென்று, மீண்டும் வண்டிக்கு நடப்பேன்.
இதற்கு முன் உண்ணா விரதம் இருந்துள்ளீர்களா?
யூத மதத்தில் சிறுவனாக இருந்தபோது,
யோம் கிப்பூர் பண்டிகையானது விரதம் இருக்கும் நாளாகும்.
- ஆம். - அது எனக்குப் பிடிக்காது.
நீண்ட காலமாக விரதம் இருந்ததில்லை.
- நீங்கள் அதை முயற்சிக்க வேண்டும். - விரும்பியுள்ளேன், ஆனால்...
உண்ணா விரதத்தில் பல ஆரோக்கிய நன்மைகள்
இருப்பதாக என்னை நம்ப வைக்க டாக்டர் யான் முயல்கிறார்.
சரி.
அது நம் வளர்சிதை மாற்றத்தை அதிகப்படுத்தி,
வீக்கத்தையும் ரத்த அழுத்தத்தையும் குறைத்து, உடல் எடையைக் குறைக்க உதவுவதாக நம்புகிறார்.
முதல் நான்கு நாட்கள் எப்போதும் மோசமாக இருக்கும்.
நீங்கள் அதை மிகவும் கவர்ச்சியானதாகக் கூறுகிறீர்கள்.
ஏனெனில் உங்கள் உடலானது அதன் வளர்சிதை மாற்றத்தை சர்க்கரை எரித்தலில் இருந்து
கொழுப்பு எரித்தலுக்கு மாற்ற வேண்டும்,
உங்கள் உடல் டீடாக்ஸ் செய்யத் தொடங்குவதால் நிறைய நச்சுக்களை வெளியேற்றத் தொடங்கும்.
ஒவ்வொரு நொடியும் எனக்கு பதட்டம் அதிகமாகிறது.
சரி.
ஆனால் அதிர்ஷ்டவசமாக, நாங்கள் முழுமையான விரதம் பற்றிப் பேசவில்லை.
குறைவான உணவுகள்.
எனக்கிருக்கும் கேள்விகள் உங்களுக்கும் இருக்கலாம்.
எவ்வளவு குறைவு?
நாங்கள் சூப் மற்றும் டீக்கு இடையில் அனைத்தையும் வழங்குகிறோம்.
- நான் சூப்புக்கும் டீக்கும் இடையில்... - இல்லை,
- நீங்கள் இல்லை. நான்தான் தேர்ந்தெடுக்கலாம். - நீங்கள் தேர்ந்தெடுப்பீர்களா?
- அதேதான். எனவே... அதேதான். - நான் பணம் கொடுப்பேன், நீங்கள் தேர்ந்தெடுப்பீர்கள்.
வாரத்தில் ஓரிரு நாட்கள் விரதம் இருப்பது
நம் உடலமைப்பிற்கு பல நன்மைகள் புரியும் என்கிறார்.
என் உடலமைப்பு இப்போதே நன்றாகத்தான் வேலை செய்கிறது என நினைக்கிறேன்.
வெறும் சூப் மற்றும் டீ குடிப்பது போல கடுமையாக எதையும் செய்வதற்கு முன்
உங்களுக்கான டாக்டர் யானைப் பாருங்கள் என்று கூறக் கடமைப்பட்டுள்ளேன்.
ஆனால் இது எனக்கு புதிய அனுபவம், அவர்கள் என்ன செய்வார்கள் என்பதைப் பார்க்கப் போகிறேன்,
மேலும் என்னால் முடிந்த வரை நல்ல பேஷன்டாகவோ கைதியாகவோ
ஹோட்டல் விருந்தினராகவோ இருப்பேன்.
அந்தத் தீவு முழுவதுமே சீரமைப்பதற்கானதாக நம்பப்படுவதாகக் கேள்விப்பட்டேன்.
எனவே அறுவை சிகிச்சையல்லாத முறையில் அவற்றைத் தெரிந்துகொள்ள ஆர்வமாக உள்ளேன்.
- ஹலோ, டொரிட். - யூஜீன்.
மெனுவில் என்ன உள்ளது எனத் தெரிந்ததுடன்,
பெரிய ஜெர்மானிய பிரட்ஸெல்கள் கிடைக்கும் இடத்திற்கு டொரிட் கூட்டிச் செல்வார் என நம்புகிறேன்.
அமருங்கள்.
சரி, போகலாம்.
ஆனால் அவரிடம் வேறு திட்டங்கள் இருப்பதாகத் தெரிகிறது.
- நான் பெடல் மட்டும்தான் செய்கிறேன். - வானிலை சிறப்பாக உள்ளது.
இந்த 38 சதுர மைல் பரப்பளவிலான ஓய்விடம், இயற்கையுடன் இணைவதற்கான சரியான இடம்.
மேலும், ஸில்ட்டில்,
மெயின்லேண்டைவிட இங்கே அதிக வெயிலான நாட்கள் இருக்கும்.
இந்தத் தீவின் அழகால் இது மிகவும் பிரபலமான விடுமுறைக்கான இடமாக உள்ளது.
இதைப் பாருங்கள், ஹ்ம்ம்? அடக் கடவுளே.
இது அற்புதமான இடம்.
இது நமக்கு அதிக அமைதியையும் சுதந்திரத்தையும் எனர்ஜியையும் கொடுக்கும்.
இது ஒரு சொர்க்கம்.
சரி, நான் வேகத்தைக் குறைக்கிறேன்,
- ஏனெனில் நாம் நெருங்கிவிட்டோம். - ஆம்.
இதைத்தான் நான் சவாரி என்பேன்.
இப்போது உங்களை யானிடம் அறிமுகப்படுத்துகிறேன்.
- யான்? வேறு யானா? - இது வேறு யான். ஆம்.
ஸில்ட்டின் இயற்கை விஷயத்தில் இவர் ஒரு நிபுணர், மேலும்
சேற்று நிலங்களிலும் அவர் நிபுணர்.
இந்தத் தீவில், சேற்று நிலங்கள்தான் முக்கியம்.
இந்தக் கிழக்குக் கடற்கரையில்,
அவை ஏழு சதுர மைலுக்கும் அதிகமாக உள்ளது.
வாடன் கடல் எனப்படும் இது
ஒரு தேசியப் பூங்கா, மேலும் யுனெஸ்கோ உலகப் பாரம்பரியத் தளமாகவும் உள்ளது.
- யான்! - ஹலோ, யான்.
யூஜீன் லெவி.
- வாவ். சந்தித்ததில் மகிழ்ச்சி. - எனக்கும்தான், யான்.
நீங்கள் இங்கே அதிக நேரம் செலவிடுவீர்கள் என நினைக்கிறேன்.
ஆம். இதுதான் உலகிலேயே மிகப் பெரிய சேற்று நிலம்,
இங்கே நிறைய பறவைகளையும் விலங்குகளையும் பார்க்கலாம். இது மிகவும் இயற்கையான பகுதி.
உலகில் வேறெங்கும் இதுபோல கிடையாது.
குறைவான அலைகள் இருக்கும்போது,
என்னைப் போன்றவர்களை யான் சேற்றுக்குள் கூட்டிச் செல்கிறார்.
முதலில், உங்கள் ஷூக்களை இங்கேயே விட்டுச் செல்ல வேண்டும்.
- அதுதான் நம் சர்ப்ரைஸ். - ஆம்.
- உங்களை ஆச்சரியப்படுத்த விரும்புகிறோம். ஆம். - நாம் சேற்றில் நடக்கப் போகிறோம்.
- செய்வோம். - சரி.
- கழட்டுவோம். - ஷூக்களைக் கழட்டுவோம்.
ஹேய், அது தொழில்முறை வாடன் கடல் வழிகாட்டி போல உள்ளது. அருமை.
- அற்புதம். போகலாம். - எப்படி உள்ளது?
சேற்றில் நடந்து செல்லலாம்.
- ஆம். தயாரா? - போகலாம்.
ஆம்.
- வாவ். - மேலும்...
- இது மிகவும் பயங்கரமாக உள்ளது. - இது அற்புதமாக உள்ளது.
இது எவ்வளவு கருப்பாக உள்ளது பாருங்கள்.
கருப்பாகவும் தடிமனாகவும் உள்ளது, ஏனெனில் இது வழக்கமான சேறு இல்லை.
பலர் இங்கே தங்கள் உடல் முழுவதும் சேற்றைப் பூசிக்கொள்ளத்தான் வருவார்கள்.
சேற்றுக் குளியல் போலவா?
ஆம், அவர்கள் சேற்றில் படுத்துக்கொண்டு வெளியே வருவார்கள், அந்தச் சேறு காய்ந்து போகும்...
- அது சருமத்தை கனிமமயமாக்கும். - அதேதான்.
ஆனால் இங்கே,
நீங்கள் இளமையாகத் தோன்றவும் உணரவும் வைப்பதற்கான மருத்துவச் சேற்றைவிட நிறைய உள்ளன.
இங்கே பாசிகள் தெரிகின்றன பாருங்கள்.
ஆம், அதை இறுதியில் திறக்கிறேன்,
அதிலிருந்து சோற்றுக் கற்றாழை போல ஒன்று வெளியே வரும்.
சோற்றுக் கற்றாழை போல,
அந்தப் பாசியிலிருந்து வரும் ஊட்டச்சத்து மிக்க ஜெல்லானது, நம் சருமத்திற்குப்
புத்துணர்ச்சியளித்து சுருக்கங்களைத் தவிர்க்கும். நான் அதற்குத் தயாராக உள்ளேன்.
இப்போது எப்படி உணர்கிறீர்கள்?
உயிர்ப்புடன் உணர்கிறேன்.
- எனக்கு இனிமே கண்ணாடி தேவைப்படாது. - வாவ். அருமை!
- இது கொஞ்சம் ஆழமாவது தெரிகிறதா? - இதோ.
அடக்... ஓ! ஆம்.
ஆம்.
- அடக் கடவுளேதான் சரி. - நீங்கள் இங்கே இருப்பது அருமையானது.
- அடக் கடவுளே. இது நம்ப முடியாததாக உள்ளது. - அற்புதம்.
- உங்களால் முடியும். - இதோ. இந்தப் பக்கம் என்னை இழுங்கள்.
ஆம். அருமை. இதோ, தெரிகிறதா?
அது வேடிக்கையானது. நான் பூட்ஸ் அணிந்துள்ளது போல உள்ளது.
ஆம்.
இதை அனைவரும் முயற்சிக்க வேண்டும்.
இந்தத் தீவில் இயற்கை ஆரோக்கியம் உள்ளது.
கண்டிப்பாக அதில் ஏதோ உள்ளது.
இதை நீங்கள் பூசிக்கொண்டால்
அது உங்கள் சருமத்திற்கு சில அற்புதங்களைச் செய்யும்.
உங்களுக்கு வேண்டுமா?
- இது நன்றாக உள்ளது, இல்லையா? - இல்லை. ஆனால் நன்றி.
அது கண்டிப்பாக பாதத்தில் நன்றாக இருந்தது.
என் கால்களைப் பாருங்கள்.
இப்போது நான் சேற்றில் சிக்கிக்கொள்ளவில்லை என்று கூறலாம்.
அதில் நடந்து வந்ததிலிருந்து கண்டிப்பாக எனக்குப் பசிக்கத் தொடங்கிவிட்டது,
ஆனால் என் உண்ணா விரதம் தொடங்கப் போகிறது.
நான் அதிக நம்பிக்கை கொண்டிருக்கக் கூடாது என எதுவோ கூறுகிறது.
இன்றிரவு மெனுவில் என்ன இருக்கும் எனத் தெரியவில்லை. கேட்கவும் பயமாக இருக்கிறது.
நன்றி.
இந்த ஆரோக்கியமான உணவு சுவையாக இருக்கும் என நம்புகிறேன்.
இதோ இருக்கிறீர்கள்.
இன்றிரவு உங்கள் டின்னர்.
இது பிரட் மற்றும் தண்ணீர் போலத் தெரிகிறது.
இது சூப்பும் பிரெட்டும்.
இந்த பிரெட் மெல்லும் பயிற்சிக்காக.
மெல்லும் பயிற்சிக்காகவா? சரி.
எங்கள் விருந்தினர்களிடம் அதை விழுங்கும் முன் 30 முறை மெல்லும்படி கூறுவோம்.
அப்போதுதான் செரிமான மண்டலத்திற்கு, உணவு வரப் போகிறது எனத் தெரியும்.
சரி. எனக்குப் புரிகிறது.
என் அப்பா தன் உணவை 32 முறை மென்றதாகக் கூறுவார்.
அப்படியா?
அவர் அதைக் கூறும்போது கிறுக்குத்தனமாகக் கூறுவதாக நினைத்தோம்,
ஆனால் அவர் வாழ்க்கையில் செரிமானப் பிரச்சினை ஏற்பட்டதே இல்லை.
இப்போது ஏன் என உங்களுக்குத் தெரியும்.
ஆம்.
எனவே நீங்கள் சூப்பையும் மெல்லத் தொடங்கலாம்.
சூப்பை மெல்லத் தொடங்கவா?
சூப்பை மெல்ல வேண்டும் என்கிறீர்களா?
- ஆம். - ஆம்.
ஆம், என்னால்... சூப்பை மெல்ல முடியும்.
சுவாரஸ்யமான பரிசோதனை போலத் தெரிகிறது.
- ஆம். - அறிவியல் ஆய்வகத்தில் சாப்பிடுவது போல் உள்ளது.
- உண்மைதான். எனவே... - ஆம்.
நான் முயற்சிக்கிறேன், என்ன நடக்கும் எனப் பார்ப்போம். நான்...
இது மிகவும் பழைய பிரெட் போல உள்ளது.
சூப்பின் சுவையை என்னால் கண்டுபிடிக்க முடியவில்லை.
இது கிட்டத்தட்ட மருந்து போல உள்ளது.
நான் பெரிய பிராட்வர்ஸ்ட் சாஸேஜ் சாப்பிட விரும்புவேன் என நினைத்ததில்லை,
ஆனால் அதற்காக இப்போது எதையும் செய்வேன்.
- உங்களுக்கு எப்படி சாலட் கிடைத்தது? - ஆனால் இது சாலட் இல்லை.
இது வெவ்வேறு முறைகளில் செய்த கேரட்.
உலர வைத்தது, சமைத்தது மற்றும் அதிலிருந்து சோறு போல ஏதோ செய்தது.
- உலர வைத்த, சமைத்த கேரட்டா? - ஆம்.
- வாவ். - உங்கள் பிரட்டை உண்டு மகிழுங்கள்.
ஆம். நன்றி.
- இது... சுவையாக உள்ளது. - பரவாயில்லை.
எனக்கு பசியுடன் தூங்குவது பிடிக்காது.
ஆனால் இங்கிருக்கும் மொத்த உணவையும் நான் சாப்பிட்டாலும்
நான் மிகவும் பசியுடன் தூங்கப் போகிறேன்.
இது ஸில்ட்டில் புதிய காலை, நான் சீக்கிரம் விழித்துவிட்டேன்,
இன்னொரு நாள் உண்ணா விரதம் இருக்க என்னை தைரியப்படுத்துவதற்காக.
என்ன மாதிரியான சிறப்பு சிகிச்சைகள் வரப் போகின்றன என யாருக்குத் தெரியும்.
ஆனால் நான் அதன் போக்கிலேயே போகிறேன்.
இந்த ஆரோக்கியத்திற்கான ப்ரோகிராம் வழியில் செல்ல முயல்கிறேன்.
இதுவரை நான் அனுபவிக்காத ஒன்றை
நான் அனுபவிக்கிறேன்.
இது உலகத்திலேயே மிகவும் எளிதானதா? எனக்கில்லை.
கொஞ்சம் உணவுக்காக எதுவும் செய்வேன்.
என் காலை உணவில் கோதுமைப் புல்லில் சுவையாகத் தெரியும் ஷாட்.
இதை மகிழ்ச்சியுடன் முழுவதையும் சாப்பிடுவேன்,
ஆனால் டாக்டர் யான் என்னை கிரையோதெரபி அறை என்ற இடத்திற்கு வரும்படி கூறியுள்ளார்.
எல்லாக் கதவுகளிலும் ஜெர்மனியில் எழுதியுள்ளது,
எனவே எனக்கு எந்தக் கதவு...
”கார்ப்பர்தெரபி...”
உடல் சிகிச்சை
...வாஸர் மற்றும் லிஹ்ட், இன்னொரு ”வாஸ்டர்.”
இதற்கு மேல் நடைபாதை இல்லை.
கிரையோதெரபியில் எனக்குப் பயிற்சியளிக்க,
முன்னாள் லான்ஸர்ஹாஃப் பணியாளரை யான் அழைத்துள்ளார். இந்த தைரியசாலி, ஹோல்கர்.
- ஹலோ. - ஹலோ, நண்பர்களே.
- நீங்களும் கிரையோதெரபி செய்ய வேண்டுமா? - ஆம்.
அவர் வெளியே வந்த பிறகும் சுவாசித்துக்கொண்டிருந்தால்...
- ஆம். - ...நான் அதை முயற்சிக்க
ஒரு வாய்ப்பு உள்ளது.
கலோரிகளை எரிக்க, ஹோல்கர் போன்ற விருந்தினர்கள் டீப் ஃபிரீஸுக்குள் சென்று
அதீத குளிரில் இருப்பார்கள்.
நான் ஏன் பதட்டமாக இருக்கிறேன்?
அந்தக் குளிர் மூலம் அவரது வளர்சிதை மாற்றத்தைத் தூண்ட வேண்டும்,
அப்போது அதன் மூலம் அவர் அதிகக் கொழுப்பை எரிப்பார்,
மேலும் அவரது உடலில் வீக்கத்தைக் குறைக்கலாம்.
அதாவது ஆர்த்ரைடிஸ்... அதன் பிறகு இது நன்றாக இருக்கும்.
உங்களுக்கு ஆர்த்ரைடிஸ் உள்ளதா?
இன்னும் இல்லை.
மைனஸ் 166 டிகிரி ஃபாரன்ஹீட்டில், அந்த அறையானது, உலகில் இதுவரை
பதிவுசெய்யப்பட்ட குறைவான வெப்பநிலையைவிடக் குளிராக இருக்கும்.
- வாழ்த்துகள். - நன்றி.
அது வட துருவத்தில் குளிர்காலத்தைவிட நான்கு மடங்கு அதிகக் குளிரானது.
ஹோல்கர் அங்கே மூன்று நிமிடங்கள் இருக்க வேண்டும்.
- நன்றாக உள்ளீர்களா, ஹோல்கர்? - மிகவும் குளிராக உள்ளது.
இது மிகவும் குளிரானது.
இதை நான் செய்வதை நம்ப முடியவில்லை, ஆனால் யான் கூறியது போல, இது எனக்கு நல்லது.
இந்த இடத்திற்கு வரும் மக்களின் மனநிலையை ஹோல்கர்
பிரதிபலிக்கிறார் என நினைக்கிறேன்.
இப்போது அவர் சுமார் 600 கலோரிக்களை எரிக்கிறார்.
இன்னும் சில விஷயங்களையும் எரிக்கலாம்.
அவர்கள் சவாலுக்குத் தயாராக உள்ளனர், இதுதான் அவர்களை உற்சாகப்படுத்துகிறது.
அவர்கள் இங்கே வரும்போது இருந்ததைவிட
சிறப்பான உணர்வுடன் இங்கிருந்து வெளியேற விரும்புகின்றனர்.
எனக்கு உறைபனி தெரிகிறது. அது... அவரது...
- அடக் கடவுளே. - சரி, ஹோல்கர். அவ்வளவுதான். வெளியே வரலாம்.
சரி. நன்றி.
வாவ். அற்புதம்.
பனிக்கட்டி போல இருக்கிறார்.
யூஜீன், நீங்கள் முயற்சிக்கிறீர்களா? வேண்டுமெனில் நாம் சேர்ந்து உள்ளே போகலாம்.
சரி.
நாம் உள்ளே நான்கு அல்லது ஐந்து நொடிகளுக்குப் போகலாம்.
சரி. முயற்சித்துப் பார்ப்போம்.
ஆனால் உடைகளுடன்தான் உள்ளே போவேன்.
- சரி, நான் தயார். உடைகளுடன். - கண்டிப்பாக நீங்கள் தயார்தான்.
போகலாம்.
- சரி. இது குளிராக உள்ளது. ஆம். - இது குளிராக உள்ளது. ஆம்.
ஆம், இங்கே மிகவும் குளிராக உள்ளது.
மீண்டும் வரவேற்கிறேன்.
ஆம், அது மிகவும் குளிராக உள்ளது.
- மூன்று நிமிடங்கள் என்பது கிறுக்குத்தனம். - கண்டிப்பாக நொடிகளை எண்ணிக்கொண்டிருப்பீர்கள்.
நீங்கள் என்னைவிட அற்புதமான மனிதர் என்பேன்.
நான் நன்றாக உணர்கிறேன். அதுதான் முக்கியமான விஷயம்.
ஆனால் இறுதியில், முடிவுதான் முக்கியம்.
இது உடலுக்கும் ஆன்மாவுக்குமான விடுமுறை போல.
சரி.
இதை நான் விடுமுறை என்று சொல்வேனா எனத் தெரியவில்லை.
ஆனால் சிகிச்சைகள் விஷயத்தில்,
கிரையோதெரபி என்பது பெரும்பகுதியின் ஒரு சிறிய விஷயம்தான்.
இங்கே,
அவர்கள் உடலையும் மனதையும் தூய்மைப்படுத்துகின்றனர். எனவே நான் இப்போது...
என் வைக்கோல் குளியலுக்குத் தயார்.
அந்த வைக்கோல் குளியல்
நச்சுக்களை வெளியேற்றுவதற்கானது என்று கூறினர்.
- இது பெரிய டீபேக் போல உள்ளது. - அதேதான்.
வைக்கோல் எங்கே? டிபேகின் உள்ளேயா?
- ஆம். இங்கே வைக்கோலைத் தொடுங்கள். - சரி.
அதிக வெப்பநிலையும் அதிக ஈரப்பதமும்
தமனிகளையும் சருமத்தின் எல்லாப் பாகங்களையும் திறக்கும்,
எனவே எசென்ஷியல் எண்ணெய்கள் டீடாக்ஸ் செயல்பாட்டிற்கு உதவும்.
அதை நீங்கள் உள்ளிழுப்பீர்கள். செய்யலாம்.
சரி, சார்.
சரி, யூஜீன். சௌகரியமாக உள்ளீர்களா?
சௌகரியம்தான், யான். நன்றி.
நான் நீர்ப்படுக்கையில் படுப்பது இதுதான் முதன்முறை.
- நிஜமாகவா? - ஆம். ‘70களில் நான் எங்கே இருந்தேன்?
இது பதற்றப்பட்டால் அழுத்துவதற்கான பட்டன்.
பதற்றப்பட்டால் அழுத்துவதற்கான பட்டன் யாருக்குத் தேவைப்படும்?
நீங்கள் சௌகரியமாக உணரவில்லை எனில் எனக்குத் தெரியப்படுத்துங்கள்.
எத்தனை பேர் இந்த பட்டனை பயன்படுத்துவார்கள்?
- கிட்டத்தட்ட யாருமில்லை. - நல்லது.
- சரி. அனுபவியுங்கள். - சரி. நன்றி.
மத்தி மீன் போல உணர்கிறேன்.
நான் வைக்கோல் இருக்கும் டீபேகில் படுத்திருக்கிறேன்.
அந்த வைக்கோலானது ஆல்ப்ஸிலிருந்து, மருத்துவ மூலிகைகளுடன்
தனித்துவமாக அறுவடை செய்யப்பட்டதாகக் கூறினர்.
சில வைக்கோல்கள் எனக்குள் சென்றிருக்க வாய்ப்புள்ளது.
ஒரு கட்டத்தில், அது என் மீது விளைவை ஏற்படுத்தலாம்.
உதாரணத்திற்கு, நான் விவசாயத்தில் ஈடுபட விரும்பலாம்.
நான் மிதந்து போக மாட்டேன் என்ற நம்பிக்கையில்
என்னால் ஓய்வெடுக்க முடியும்.
அது மோசமாக இல்லை.
அது பிறர் மீது நேர்மறையான விளைவை ஏற்படுத்தலாம் என நினைக்கிறேன்.
உண்ணா விரதம் எனக்குக் கஷ்டமானது எனத் தெரியும், ஆனால் இது நினைத்ததைவிட கஷ்டமாக உள்ளது.
உண்மையான உணவைத் தவிர்த்து, நான் காஃபி குடிக்கவும் ஏங்குகிறேன்.
எனவே காஃபி குடிப்பதற்காக வெளியே செல்லத் தீர்மானித்தேன்,
என் மனவுறுதியை நினைத்து நான் பெருமைப்படவில்லை என்றாலும்.
நாங்கள் காஃபி குடிக்க வெளியே செல்கிறோம்.
டொரிட்டைப் பொறுத்த வரை, இதுதான் இந்தத் தீவிலேயே சிறந்த காஃபி.
என் வாழ்வில் இதுபோல காஃபி இல்லாமல் தவித்தது இல்லை. மிகவும் ஆர்வமாக உள்ளேன்.
டீ கூப்ஃபர்கான்ன என்பது ஜெர்மனில் காப்பர் கெட்டில் என்று அர்த்தம்.
ஸில்டர் காஃபி கூப்ஃபர்கான்ன கேம்பன்
இது ஸில்ட்டில் இருக்கும் சிறிய நிறுவனமான கஃபே.
- யூஜீன். - யூஜீன். லைஃப்.
- லைஃப். - ஆம். உங்களுக்கு நல்ல மேசையைக் காட்டவா?
- ஆம். காட்டுங்கள், லைஃப். - சரி.
உங்களுக்கு என்ன வேண்டும்?
- காஃபி கிடைத்தால் நன்றாக இருக்கும். - காஃபி.
இது கானல் நீருக்குள் நடப்பது போல உள்ளது.
என் உணவு முறையை ஏமாற்றப் போகிறேன் என்பதை உணர்ந்து...
குற்ற உணர்ச்சியுடன் இருந்தேன்.
ஆனால் காப்பச்சீனோ. கமான். அதாவது, அது பீட்ரூட் ஷாட்டைவிடச் சிறப்பானது.
இதோ உங்களுக்காக காப்பச்சீனோ.
அதுதான் எனக்கு... வாழ்வது.
- வாவ். அருமை. - நன்றி.
- உங்கள் இடத்தை எனக்குப் பிடித்துள்ளது, லைஃப். - நல்லது.
காப்பர் கெட்டிலானது இங்கே 1950-இலிருந்து உள்ளது,
ஆனால் இந்தக் கட்டடங்கள் இங்கே பல காலமாக உள்ளன.
எய்ங்காங் கஃபே
இந்தக் கட்டடங்கள் இரண்டாம் உலகப் போரின் முடிவில் இருந்தவை.
இந்தக் கஃபே இரண்டாம் உலகப் போரைச் சேர்ந்ததா?
ஆம், இது பங்கராக இருந்தது.
மேலும், வெளிப்புற ஸ்டாண்டில் விமானங்களைத் தாக்கும் துப்பாக்கிகள் இருந்தன.
இது இரண்டாம் உலகப் போரில் விமானங்களைத் தாக்கும் பங்கராக
இருந்தது என்பதைக் கேட்கும்போது,
உண்மையில் கொஞ்சம் படபடப்பை உணர்ந்தேன்.
இப்போது அதைப் பார்க்க முடியாது, ஏனெனில் இது இனிமையான இடம்,
- ஆனால் வரலாற்றில் கொஞ்ச காலம்... - ஆம்.
...இது இனிமையான இடமாக இல்லை.
நான் இங்கு வந்ததிலிருந்து இருக்கும் வரலாறு
என் மனதிற்குத் தோன்றவேயில்லை,
ஆனால் அது எப்போதும் குறுக்கே உள்ளது.
என் தலைமுறைக்கு, நம் வரலாற்றில் உள்ள கெட்ட விஷயங்கள் தெரிய வேண்டும்.
- நாம் அதைப் பற்றிப் பேச வேண்டும்... - சரி.
- ...அதை மீண்டும் செய்யக் கூடாது. - ஆம்.
அதுதான் முக்கியம்.
“நடந்தது எங்களுக்குப் புரிகிறது. அப்படி மீண்டும் நடக்காமல் பார்த்துக்கொள்வோம்.
மேலும் இது புதிய ஜெர்மனி என்று உலகிற்குத்
தெரிவிக்க எங்களால் முடிந்த அனைத்தையும் செய்வோம்."
என்று அனைவருக்கும் தெரிவிக்க விரும்பும்
ஜெர்மானியர்களை லைஃப் பிரதிபலிக்கிறார் என நினைக்கிறேன்.
இந்தத் தீவின் வரலாற்றின் ஓரளவு தீவிரமான நினைவூட்டலுக்குப் பிறகு,
நான் மீண்டும் ஹோட்டலுக்கு வந்து
மீண்டும் அந்த சூப்பைக் குடிக்கிறேன்.
ஓய்வறையில்,
விருந்தினர்களுக்கு டொரிட் இசைக் கச்சேரி நடத்துகிறார்.
மக்கள் இங்கே ஏன் வருகின்றனர் எனப் புரிகிறது.
இங்கே இருப்பவை அர்த்தமுள்ளதாக இருக்கின்றன.
அவர்களுக்குத் தேவையானதைப் பெற்றுக்கொண்டு, மிகவும் அற்புதமான உணர்வுடன் செல்கின்றனர்.
அதைவிட, அவர்கள் மீண்டும் பல முறை வர விரும்புகின்றனர்.
ஆனால் எனக்கு,
என் பொற்காலத்தை ரசிப்பது என்பது சிகிச்சைகளைக் குறைவாகச் சார்ந்திருப்பது,
அதிகமான நல்ல முடிவுகளை எடுப்பதைச் சார்ந்தது என்பதை உணர்ந்தேன்.
நிறைய ஐஸ் கிரீம் சாப்பிடுவதைவிட மன அழுத்தமும் கவலையும்
உங்கள் ஆயுளைக் குறைக்கின்றன.
ஆனால் அளவான எதுவும்
நீண்ட காலம் ஆரோக்கியத்துடன் இருக்க உதவும் என்பதை எப்போதும் உணர்ந்துள்ளேன்.
இப்போதும் உணர்கிறேன். எல்லாமே ஓரளவு.
இது ஸில்ட்டில் என் கடைசி நாள்,
நான் இந்தத் தீவை இன்னும் சுற்றிப் பார்க்கத் தயார்.
அருகிலேயே செழிப்பான நகரமான கேம்பன் உள்ளது,
இந்த நாட்டிலேயே மிகவும் பிரத்தியேகமான சமூகங்களில் ஒன்று.
இங்கே வந்து ஊடா என்ற உள்ளூர்வாசியைச் சந்திக்கும்படி கூறினர்.
- ஊடா! - ஹலோ.
- வெளிப்படையாக... - ஹாய்.
...ஆரோக்கியம் பற்றி அவருக்கு தனித்துவமான கண்ணோட்டம் உள்ளது.
இதுதான் ஸில்ட்டின் மறுபக்கம்.
உங்களையும் குடும்பத்தையும் சந்தித்ததில் மகிழ்ச்சி.
அவை குழந்தைகள். கமான்.
மொத்தம் 600 பின்தொடர்பவர்கள்.
அது ஒரு மந்தை.
600 செம்மறி ஆடுகள்...
- அடக் கடவுளே. - உள்ளே வருகிறீர்களா?
...நகரத்தின் நடுவே மேய்கின்றன.
ஹாய், செல்லங்களே. அடக் கடவுளே.
நீங்கள் ஆடு மேய்ப்பவரா?
ஆம், நான் ஆடு மேய்க்கும் நாடோடி.
நான் சந்திக்கும் முதல் ஆடு மேய்க்கும் நாடோடி நீங்கள்தான்.
என்ன எதிர்பார்த்தீர்கள்?
ஊடா மெயின்லேண்டில் வசிக்கிறார்,
ஆனால் ஹெதரில் மேயவிடுவதற்காக, தன் மந்தையை ஒவ்வோர் ஆண்டும் ஸில்ட்டிக்கு ஓட்டி வருகிறார்.
ஆரோக்கியத்திற்காக நிறைய செலவழிக்கும் மக்கள் நிரம்பிய தீவில், கட்டணமின்றி
மகிழ்ச்சியாகவும் ஆரோக்கியமாகவும் இருக்கத் தேவையானவற்றை ஊடாவுக்கு ஸில்ட் வழங்குகிறது.
நீங்கள் செம்மறி ஆடுகளுடன் தூங்குவீர்களா?
- நாங்கள் தூங்க கேம்பர் வேன் உள்ளது. - சரி.
இது தீவில் கேம்பிங் செய்வது.
இது உலகின் சிறந்த வேலை போலத் தெரிகிறது, இல்லையா?
நானும் அப்படித்தான் நினைக்கிறேன்.
- அழகான விலங்குகள். இனிமையான முகங்கள். - ஆம்.
நாங்கள் விரைவில் புறப்படுவோம், பிறகு அருமையான உணவு எதுவும் கிடைக்கிறதா பார்ப்போம்.
- நல்லது. - நீங்களும் வருகிறீர்களா?
செய்யலாம். சரி.
நமக்கு உதவ நாய்கள் உள்ளன. அது வின், இது ஃபான்டா.
- ஃபான்டா. வின். - இவை மிகவும் நட்பானவை.
நாம் ஒன்றாக ஒரு சாகசப் பயணத்தை மேற்கொள்கிறோம்.
அவறுக்கான சில அடிப்படைக் கட்டளைகள் உள்ளன.
அதை கொஞ்சம் பாடுவது போலச் சொல்ல வேண்டும்.
ஃபான்டா, இன் டி ஃபோர்.
இன் டி ஃபோர்.
நல்லது. ஆம்.
- திரும்ப வருவதற்கு... என்ன? - கம் ஃபோர்.
இன் டி ஃபோர்.
- ஆம், அருமை. நீங்கள் கற்றுக்கொள்கிறீர்கள். - கம் ஃபோர்.
கம் ஃபோர்.
அப்படித்தான். கடவுளே.
என்னால் இதை தொழில்முறையாகச் செய்ய முடியும்.
தொழில்முறை நாய்ப் பாடகர்.
நாம் செம்மறி ஆடுகளை மேய்க்கலாம்.
அதிர்ஷ்டவசமாக, நான் என்ன செய்கிறேன் எனக்குத் தெரியும்.
என் மேய்ப்பவரின் துரட்டிக்கோலுடன், நான் போகத் தயார்.
ஆடுகளை அழைக்கிறீர்களா?
இன் டி ஃபோர்.
யூஜீன், அது நாய்க்கான கட்டளை.
ஆட்டிற்கான கட்டளை வேண்டும்.
- நாய்கள் இங்கே உள்ளன... - ஆம்.
...எனவே அது வேலை செய்தது.
ஆட்டிற்கு ஒரே ஒரு கட்டளைதான் உள்ளது.
- கமான், ஷாப்பி. - கமான், ஷாப்பி. கமான்.
- போகலாம். - “ஷாப்பி” என்றால் செம்மறி ஆடு.
- கமான், ஷாப்பி. - ஃபான்டா, கம் ஃபோர்.
நாம் இந்த மந்தையை ஃபிரெஷான ஹெதர் வெளிக்குக் கூட்டிச் செல்ல வேண்டும்.
அது தூரத்தில் இல்லை. அரை மைலுக்கும் குறைவுதான்.
ஒரே பிரச்சினை என்னவெனில்
நாம் ஜெர்மனியின் சில விலையுயர்ந்த வீடுகளைக் கடந்து செல்ல வேண்டும்.
அந்தப் பொறுப்பின் பாரத்தை உணர்கிறேன்.
கமான், ஷாப்பி.
நான் மோசஸ் போல உடையணிந்திருக்க வேண்டும்.
நாம் மூலைக்கு வரும்போது, சில ஆடுகள் தனியே செல்லத் தொடங்குகின்றன.
அடடா.
ஆடுகளுக்கான கட்டளைகளில் நான் தேர்ச்சி பெற்றவனாக இருக்க விரும்புகிறேன்.
என் கட்டுப்பாட்டை நான் இழக்கலாம்.
- என் பின்னால் 600 செம்மறி ஆடுகள் உள்ளன. - இல்லை...
- கடவுளே. பரவாயில்லை. - மன்னிக்கவும்.
அவை என்னிடம் அப்படிச் செய்யும்போது, நான் நிற்பேன்.
இது நிற்பதற்கான இடம் இல்லை.
- நிற்பதற்கான இடமில்லை. - கமான்.
இல்லை, நிற்பதற்கான இடமில்லை.
ஊடா?
எனக்கு மிகவும் பழக்கப்படாத சூழ்நிலையில் இருக்கிறேன்.
கமான்.
“மந்தையை இங்கிருந்து ஓட்டிச் செல்வோம்”
என்று கூறுவதன் அர்த்தம் இப்போது புரிகிறது.
இல்லையா?
அடடா. சரி.
இது மோசஸ் கடலைப் பிரிப்பது போல உள்ளது.
என் பின்னே வாருங்கள்.
நான் முயல்கிறேன்.
எனவே...
- அங்கே நெருங்குகிறோம். - கிட்டத்தட்ட வந்துவிட்டோம், நண்பர்களே.
கடவுளே, நீங்கள் இதைச் சிறப்பாகச் செய்கிறீர்கள்.
நாம் அமைதியாக இருக்க வேண்டும்.
ஊடாவின் அமைதியால், நம் இலக்கை அடைந்துவிட்டோம்.
ஆச்சரியமாக, எனக்கு எதுவும் ஆகாமலும், இரண்டு கால்களுடனும் இருக்கிறேன்.
அவை மிகவும் அருமையான விலங்குகள்.
ஆனால் அவை நகர விரும்பும்போது, நாம் குறுக்கே செல்லக் கூடாது.
- ஆம். - ஆம்.
நான் ஸ்வீடனில் கற்றுக்கொண்டது போல,
நாம் நடப்பவற்றை அப்படியே ஏற்றுக்கொண்டால் வாழ்க்கையில் மன அழுத்தம் குறைவாக இருக்கும்.
அனைத்தையும் நாம் மகிழ்ச்சியாக ஏற்றுக்கொள்ள வேண்டும்...
ஏனெனில் வாழ்க்கையில் அதிகமாக யோசிக்கும்போது, மன அழுத்தமும்
கவலையும் உங்களைக் கொன்றுவிடும்.
ஊடாவிற்கு, புத்துணர்ச்சியான காற்றும் உடற்பயிற்சியும் வாழ்க்கையின் முறை.
அது என்னால் எளிதில் ஏற்றுக்கொள்ளக்கூடிய
பொது உணர்வுள்ள உடல்நல புரோகிராம் ஆகும்.
ஸில்ட்டில் என் கடைசி மாலைக்கு,
தீவின் மேற்கே உள்ள கடற்கரைக்குச் செல்கிறேன்.
ஹாய்.
என் கிரையோதெரபி நண்பர், ஹோல்கர், தன் நாளின் முடிவை ஸில்ட் வழியில் முடிக்கிறார்.
இங்கே இருப்பதில் மகிழ்ச்சி.
அவர் மிகவும் குளிரான வடக்குக் கடலில் நீந்தப் போகிறார்.
நீங்களும் என்னுடன் வருகிறீர்களா?
நீங்கள் செல்லும்போது நான் இல்லையெனில், காத்திருக்காதீர்கள்.
இறுதியாக, என் உண்ணா விரதம் முடிந்தது.
அதற்காக சீயர்ஸ்.
- சரி. - நீந்தச் செல்லுங்கள்.
போகலாம். கமான்!
இந்தத் தீவில் உண்மையிலேயே ஆச்சரியமான மற்றும் மகிழ்ச்சியான சில நாட்களாக இவை இருந்தன.
அது என் நல்ல உடல்நலத்திற்கும் இந்த உலகில் கிட்டத்தட்ட எண்பது ஆண்டுகள்
இருப்பதற்கும் மிகவும் நன்றி கூற வைக்கிறது.
இப்போது 76 வயதாக இருப்பதன் சிறந்த விஷயம்
பிறர் என்ன நினைக்கிறார்கள் என்று நீங்கள் கவலைப்படத் தேவையில்லை.
ஆனால் 76 வயதாக இருப்பதன் மோசமான விஷயம்...
நமக்கு 36 வயது இல்லை என்பதுதான்.
குளிக்கச் செல்ல உங்களுக்கு ஆர்வமாக இல்லையா?
கொஞ்சம் கூட இல்லை.
நான் செய்வதைவிட அதிகமாகச் செய்யக்கூடிய விஷயங்கள் உள்ளனவா?
நிச்சயமாக உள்ளன. எனக்கு அவற்றைச் செய்யப் பிடிக்காது.
அதாவது, நான் ஓடத் தொடங்க வேண்டுமா? ஏன்? என்னால் நடக்க முடியும்.
அருமை!
நல்ல அனுபவம். நீங்கள் செய்ததில் மகிழ்ச்சி.
- ஆம். - ஆம்.
உண்மையில், எனக்கு,
நன்றாக உணர நான் அதிக பணம் செலவழிக்க வேண்டியதில்லை.
சிலருக்கு சிகிச்சைகளும் தெரபிக்களும் அற்புதங்களைச் செய்யும் என்பது புரிகிறது.
ஆனால் எனக்கு, நமக்கான ஆரோக்கியமான சமநிலையைக் கண்டறிவதுதான் அது.
அது அழகாக உள்ளது, இல்லையா?
வாழ்க்கையை ரசித்து,
உங்களுக்கு ஏற்ற வழியில் அதிலிருந்து முடிந்தளவு மகிழ்ச்சியைப் பெற முயலுங்கள்.
எனக்கான வழி அவ்வளவுதான்.
ஒவ்வொரு நாளிலும் நடப்பவற்றை அப்படியே ஏற்றுக்கொள்வது.
காலையில் விழித்து,
இன்னும் சுவாசித்தால், அது நல்ல நாள்.
- அடுத்த முறை... - ஹலோ.
என் இத்தாலியன் அனைத்தையும் பயன்படுத்திவிட்டேன். போகலாம்.
உலகிலேயே நான் செல்வதற்கு மிகவும் விருப்பமான இடம் இதுதான்.
இத்தாலியின் மிகவும் பிரபலமான பின்புறம்.
இது மிகவும் அற்புதமானது.
- பெரிய சிரிப்பு. - ஆம்.
- உங்களுக்கு என்ன வேண்டும்? - மொத்தம் 250-க்கும் மேற்பட்ட
இத்தாலிய கையசைவுகள் உள்ளன.
நான் டஸ்கனியில் உள்ள திராட்சைத் தோட்டத்தின் நடுவே உள்ளேன்.
இதைச் செய்ய எத்தனை சுற்றுலாப் பயணிகளுக்கு வாய்ப்பு கிடைக்கும்?
தமிழாக்கம் நரேஷ் குமார் ராமலிங்கம்